ລາວ ມີ​ນັກ​ທຸ​ລະ​ກິດ ​ທີ່​ຮັ່ງ​ມີ ຫຼາຍ​ຂຶ້ນ ແຕ່ບໍ່​ໄດ້ ​ປະ​ກອບ​ສ່ວນ ​ເງິນ​ທຶນ ​ເຂົ້າ​ໃນ​ການ​ພັດ​ທະ​ນາ ​ເສດ​ຖະ​ກິດ​ ຂອງ​ຊາດ
ໃນ​ປັດ​ຈຸ​ບັນ​ ມີ​ນັກ​ທຸ​ລະ​ກິດ ລາວ ຈຳ​ນວນຫຼາຍ ​ທີ່​ມີ​ຖາ​ນະ​ການ​ເງິນ ແລະ ຊັບ​ສິນ ​ຢ່າງຫຼວງຫຼາຍ ແຕ່​ກໍ​ບໍ່​ໄດ້ ປະ​ກອບ​ສ່ວນ ເຂົ້າ​ໃນ​ການ​ພັດ​ທະ​ນາ ເສດ​ຖະ​ກິດ​ຂອງ​ປະ​ເທດ.
ນາຍົກລັດຖະມົນຕີ ຢືນຢັນວ່າ ລາວ ມີນັກທຸລະກິດທີ່ຮັ່ງມີຫຼາຍຂຶ້ນນັບມື້ ແຕ່ກໍປາກົດ ວ່ານັກທຸລະກິດເຫຼົ່ານີ້ ບໍ່ໄດ້ປະກອບສ່ວນເງິນທຶນ ເຂົ້າໃນການພັດທະນາເສດຖະກິດ ຂອງຊາດເລີຍ ໃນໄລຍະຜ່ານມາ ທ່ານ ທອງລຸນ ສີສຸລິດ ນາຍົກລັດຖະມົນຕີ ໄດ້ກ່າວຕໍ່ກອງປະຊຸມທຸລະກິດ ລາວ ປະ ຈຳປີ 2018 ເມື່ອບໍ່ນານມານີ້ວ່າ ໃນປັດຈຸບັນມີນັກທຸລະກິດ ລາວ ຈຳນວນຫຼາຍທີ່ມີ ຖານະທາງການເງິນ ແລະ ຊັບສິນຢ່າງຫຼວງຫຼາຍ ແຕ່ກໍປາກົດວ່ານັກທຸລະກິດ ລາວ ສ່ວນໃຫຍ່ບໍ່ໄດ້ປະກອບສ່ວນເງິນລົງທຶນເຂົ້າໃນການພັດທະນາເສດຖະກິດຂອງຊາດ ເລີຍໃນໄລຍະທີ່ຜ່ານມາ ໃນຂະນະດຽວກັນນັກທຸລະກິດເຫຼົ່ານີ້ ຍັງໄດ້ສະແຫວງຫາ ຜົນປະໂຫຍດຈາກພາກລັດເປັນສ່ວນໃຫຍ່ ໃນນີ້ລວມເຖິງການກູ້ຢືມເງິນທຶນຈາກທະ ນາຄານ ໂດຍອາໄສສິດສຳປະທານໂຄງການຕ່າງໆທີ່ໄດ້ຮັບການອະນຸຍາດຈາກລັດ ຖະບານ ລາວ ດ້ວຍດັ່ງທີ່ທ່ານ ທອງລຸນ ໄດ້ກ່າວເນັ້ນຢ້ຳວ່າ "ດຽວນີ້ມີຫຼາຍແລ້ວເດ້ເງິນ ເປັນຫຼາຍລ້ານໂດລາແລ້ວເດ້ແຕ່ລະຄົນ ແຕ່ລະຄົນຫັ້ນ ຜູ້ ມີຮອດຮ້ອຍລ້ານ ສອງຮ້ອຍລ້ານ ຮອດຕື້ກະມີແລ້ວບໍ່ຈັກນັກທຸລະກິດ ລາວ ເຮົານີ້ນະ ຫັນແມ້ຫັນເອົາທຶນນີ້ໄປແມ ຢ່າລໍຖ້າແຕ່ວ່າຈະໄປຢືມເອົາກັບທະນາຄານມັນບໍ່ໄດ້ເດ້ ເອົາອອກມາແມ ສິ່ງທີ່ມີຢູ່ແລ້ວນີ້ ດິນຢູ່ໃສ ອະສັງຫາລິມະຊັບຢູ່ໄສ ຫຼຸດຜ່ອນສິ່ງທີ່ຫຼູ ຫຼາຟຸມເຟືອຍລົງໜ້ອຍນຶ່ງ " ໃນແຜນການງົບປະມານປະຈຳປີ 2018 ລັດຖະບານ ລາວ ໄດ້ຈັດສັນງົບປະມານສຳ ລັບຊຳລະໜີໃຫ້ກັບບັນດາບໍລິສັດເອກະຊົນ ລາວ ທີ່ລົງທຶນໃຫ້ກ່ອນໃນໂຄງການພັດ ທະນາຕ່າງໆຂອງລັດຈຳນວນທັງໝົດ 1,831 ໂຄງການ ຊຶ່ງໃນຊ່ວງ 5 ເດືອນຕົ້ນປີ 2018 ກໍໄດ້ຊຳລະໜີ້ໄປແລ້ວ 529 ກວ່າຕື້ກີບຫາກແຕ່ກໍຍັງເຫຼືອທີ່ຈະຕ້ອງຊຳລະຄືນ ອີກກວ່າ 6,513 ຕື້ກີບ ແລະ ເນື່ອງຈາກລັດຖະບານ ລາວ ບໍ່ມີງົບປະມານຈຶ່ງຕ້ອງປັບ ປ່ຽນວິທີການຊຳລະໜີ້ດັ່ງກ່າວນີ້ ດ້ວຍການອອກພັນທະບັດລັດຖະບານ ເພື່ອອ່ວຍໜີ້ ທີ່ບັນດາບໍລິສັດເອກະຊົນມີຢູ່ກັບບັນດາທະນາຄານຕ່າງໆໃນ ລາວ ໃຫ້ມາເປັນໜີ້ຂອງ ພາກລັດແທນໃນມູນຄ່າ 3,250 ຕື້ກີບ ສ່ວນໜີ້ສິນທີ່ເຫຼືອອີກໃນມູນຄ່າ 3,263 ຕື້ກີບ ນັ້ນກໍຈະຂໍການຊ່ວຍເຫຼືອ ແລະ ກູ້ຢືມຈາກຕ່າງປະເທດມາຊຳລະຄືນຕໍ່ໄປ ສ່ວນທ່ານ ສົມດີ ດວງດີ ຮອງນາຍົກລັດຖະມົນຕີ ແລະ ລັດຖະມົນຕີວ່າການກະຊວງ ການເງິນ ຢືນຢັນວ່າ ການອ່ວຍໜີ້ໃຫ້ບໍລິສັດເອກະຊົນ ລາວ ດັ່ງກ່າວບໍ່ລວມເຖິງໂຄງ ການນອກແຜນການຂອງລັດຖະບານຈຳນວນ 285 ໂຄງການທີ່ມີມູນຄ່າກວ່າ 4,483 ຕື້ກີບແຕ່ຢ່າງໃດ ຊຶ່ງໃນປັດຈຸບັນນີ້ຍັງບໍ່ມີແນວທາງແກ້ໄຂທີ່ຄັກແນ່ ເພາະໂຄງການ ເຫຼົ່ານີ້ໄດ້ຈັດຕັ້ງປະຕິບັດບໍ່ເປັນໄປຕາມລະບຽບກົດໝາຍດ້ານງົບປະມານ ທັງຍັງບໍ່ໄດ້ ຜ່ານການຮັບຮອງໂດຍສະພາແຫ່ງຊາດ ລາວ ອີກດ້ວຍ ພາຍໃຕ້ສະພາບການດັ່ງກ່າວນີ້ ຍັງສົ່ງຜົນກະທົບຕໍ່ແຜນການພັດທະນາເພື່ອຫຼຸດຜ່ອນ ບັນຫາຍາກຈົນຂອງປະຊາຊົນ ລາວ ອີກດ້ວຍ ໂດຍສະພາເສດຖະກິດ ແລະ ສັງຄົມ ແຫ່ງສະຫະປະຊາຊາດ ໄດ້ມີຖະແຫຼງການຢືນຢັນວ່າ ສປປ ລາວ ຈະຫຼຸດພົ້ນຈາກສະ ພາບດ້ອຍພັດທະນາໄດ້ໃນປີ 2024 ເນື່ອງຈາກລັດຖະບານ ລາວ ສາມາດປະຕິບັດໄດ້ 2 ໃນ 3 ເງື່ອນໄຂຂອງການຫຼຸດພົ້ນຈາກສະພາບດ້ອຍພັດທະນາ ໂດຍ 2 ເງື່ອນໄຂທີ່ລັດຖະບານ ລາວ ສາມາດປະຕິບັດໄດ້ແລ້ວຄື ເກນມາດຕະຖານຂັ້ນ ຕ່ຳຂອງຍອດລາຍຮັບແຫ່ງຊາດຕໍ່ຫົວຄົນ (GNI) ຊຶ່ງເກນມາດຕະຖານຂັ້ນຕ່ຳທີ່ສະຫະ ປະຊາຊາດກຳນົດໄວ້ທີ່ລະດັບ 1,242 ໂດລາຕໍ່ຄົນ ແຕ່ລັດຖະບານ ລາວ ສາມາດປະຕິ ບັດໄດ້ແລ້ວທີ່ລະດັບ 1,996 ໂດລາຕໍ່ຄົນນັບແຕ່ປີ 2015 ເປັນຕົ້ນມາ ສ່ວນດັດສະນີ ຊັບສິນມະນຸດ (HAI) ທີ່ສະຫະປະຊາຊາດກຳນົດໄວ້ທີ່ອັດຕາສະເລ່ຍ 66 ເປີເຊັນ ແຕ່ ລັດຖະບານ ລາວ ກໍສາມາດປະຕິບັດໄດ້ທີ່ອັດຕາສະເລ່ຍ 72 8 ເປີເຊັນໃນປີ 2015 ເຊັ່ນກັນ ຈຶ່ງເຫຼືອພຽງດັດສະນີຄວາມອ່ອນໄຫວທາງເສດຖະກິດ (EVI) ຊຶ່ງສະຫະປະ ຊາຊາດກຳນົດໄວ້ທີ່ລະດັບ 36 2 ເປີເຊັນ ຫາກແຕ່ລັດຖະບານ ລາວ ຍັງສາມາດຈັດ ຕັ້ງປະຕິບັດໄດ້ພຽງ 33 7 ເປີເຊັນເທົ່ານັ້ນ ຍິ່ງໄປກວ່ານັ້ນ ສະພາເສດຖະກິດ ແລະ ສັງຄົມແຫ່ງສະຫະປະຊາຊາດ ຍັງໄດ້ບັນລຸ ດ້ວຍວ່າການຈັດຕັ້ງປະຕິບັດແຜນການຫຼຸດຜ່ອນບັນຫາຄວາມຍາກຈົນຂອງປະຊາຊົນ ລາວ ໃນໄລຍະທີ່ຜ່ານມາຍັງເຮັດໃຫ້ສະພາບຊີວິດການເປັນຢູ່ຂອງປະຊາຊົນ ລາວ ໃນເມືອງກັບຊົນນະບົດມີການແຕກໂຕນກັນເພີ່ມຂຶ້ນອີກດ້ວຍ ຊຶ່ງຈະເຫັນໄດ້ຈາກອັດ ຕາຄວາມຍາກຈົນໃນນະຄອນຫຼວງວຽງຈັນ ຍັງເຫຼືອພຽງ 1 ເປີເຊັນ ສ່ວນທີ່ແຂວງສາ ລະວັນສູງເຖິງ 49 8 ເປີເຊັນ, ບໍ່ແກ້ວ 44 ເປີເຊັນ, ເຊກອງ 42 7 ເປີເຊັນ ແລະ ຫົວພັນ 39 2 ເປີເຊັນເປັນຕົ້ນ